EL
21.8.2023
Επίσημη Εφημερίδα της Ευρωπαϊκής Ένωσης
C 296/43
Προσφυγή της 7ης Ιουλίου 2023 — Galenica κατά EUIPO — EvivaMed Distribution (VIVORA) (Υπόθεση T-373/23) (2023/C 296/48) Γλώσσα του δικογράφου της προσφυγής: η γερμανική Διάδικοι Προσφεύγουσα: Galenica AG (Βέρνη, Ελβετία) (εκπρόσωποι: C. Tenkhoff και T. Herzog, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: EvivaMed Distribution GmbH (Wenzenbach, Γερμανία)
Στοιχεία σχετικά με τη διαδικασία ενώπιον του EUIPO Αιτούσα: Η αντίδικος ενώπιον του τμήματος προσφυγών Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης VIVORA — Υπ’ αριθ.
18 255 604 αίτηση καταχωρίσεως Διαδικασία ενώπιον του EUIPO: Διαδικασία ανακοπής Προσβαλλόμενη απόφαση: Απόφαση του πρώτου τμήματος προσφυγών του EUIPO της 26ης Απριλίου 2023 στην υπόθεση R 1556/2022-1
Αιτήματα Η προσφεύγουσα ζητεί από το Γενικό Δικαστήριο: — να ακυρώσει εν μέρει και, εάν το κρίνει αναγκαίο, να μεταρρυθμίσει την προσβαλλόμενη απόφαση, κατά το μέρος που με αυτήν απορρίφθηκε η προσφυγή για τα ακόλουθα προϊόντα: Κλάση 9: Λογισμικό ηλεκτρονικών υπολογιστών και υλικό ηλεκτρονικών υπολογιστών για ιατρική και διαγνωστική χρήση, ειδικότερα στον τομέα του διαβήτη· Λογισμικό ηλεκτρονικών υπολογιστών για χρήση στην αξιολόγηση, την επικύρωση και τη διαχείριση ιατρικών δεδομένων, ειδικότερα στον τομέα του διαβήτη· Λογισμικό ηλεκτρονικών υπολογιστών και υλικό ηλεκτρονικών υπολογιστών για τη σύνδεση ιατρικών συσκευών και διατάξεων και πρόσθετου υλικού, ειδικότερα για χρήση στους τομείς ενδοκρινολογικών και καρδιαγγειακών παθήσεων, καθώς και συμπληρώματα για τα προαναφερόμενα είδη, συγκεκριμένα, προσωπικοί ψηφιακοί βοηθοί και επιπαλάμιοι υπολογιστές, όργανα αποθήκευσης δεδομένων, όργανα αποθήκευσης δεδομένων με πολλαπλές λειτουργίες και παντός τύπου αντίστοιχα μηχαναγνώσιμα μέσα αποθήκευσης δεδομένων εξοπλισμένα με προγράμματα για χρήση από ασθενείς και ιατρούς· Διεπαφές υπερύθρων για τη μεταφορά εντολών διατάξεων και πληροφοριών ρύθμισης παραμέτρων από προσωπικό υπολογιστών σε ιατρικές διατάξεις, ειδικότερα, μετρητές γλυκόζης του αίματος, αντλίες ινσουλίνης, και αντιστρόφως· Διαποδιαμορφωτές για μεταφορά δεδομένων ασθενών από διαγνωστικό εξοπλισμό σε απομακρυσμένη τοποθεσία· Καλώδια σύνδεσης ηλεκτρονικών υπολογιστών και εξαρτημάτων ηλεκτρονικών υπολογιστών με ιατρικές συσκευές και όργανα· Ασύρματη διασύνδεση μικρής εμβέλειας, ειδικότερα για κινητά τηλέφωνα, ηλεκτρονικούς υπολογιστές και άλλες ηλεκτρονικές συσκευές· Συνδέσεις Διαδικτύου των Πραγμάτων (GSM)· Ηλεκτρονικές εκδόσεις προσπελάσιμες σε απευθείας σύνδεση (τηλεφορτώσιμες με ηλεκτρονικά μέσα).
Κλάση 10: Κάνουλες (βελόνες) χειρουργικές· Εισπνευστικά μηχανήματα· Σύριγγες μίας χρήσης για ενέσεις· Νυστέρια και Νυστέρια· Αντλίες ινσουλίνης και εξαρτήματα αυτών για ατομική φροντίδα, συγκεκριμένα, γυάλινα και πλαστικά φυσίγγια, σετ πλήρωσης φυσιγγίων, καθετήρες, σετ έγχυσης και σωληνώσεις, βελόνες πένας, σύριγγες μίας χρήσης, προσαρμογείς, αμπούλες, και διατάξεις πλήρωσης· — να καταδικάσει το EUIPO στα δικαστικά έξοδα της παρούσας διαδικασίας, συμπεριλαμβανομένων των εξόδων της διαδικασίας ενώπιον του τμήματος ανακοπών.
Προβαλλόμενος λόγος — Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.